গীতা দত্ত (জন্ম: ২৩ নভেম্বর ১৯৩০ - মৃত্যু: ২০ জুলাই ১৯৭২) একজন বাঙালি সঙ্গীতশিল্পী। তিনি মূলত ১৯৫০ এবং ১৯৬০এর দশকে হিন্দি ছবিতে নেপথ্য সঙ্গীত এবং বাংলা আধুনিক গান গাওয়ার জন্য বিখ্যাত।  জন্ম ও পরিবার গীতা দত্ত ১৯৩০ সালের ২৩ নভেম্বর তৎকালীন ফরিদপুর জেলার মাদারীপুর মহকুমার ইদিলপুরের একটি ধনী জমিদার পরিবারে (বর্তমান বাংলাদেশের শরীয়তপুর জেলার গোসাইরহাট) জন্মগ্রহণ করেন। পরিচালক, অভিনেতা গুরু দত্তের সাথে বিয়ের আগে তাঁর নাম ছিল গীতা ঘোষ রায়চৌধুরী। বিয়ের আগে গীতা রায় নামে সুপরিচিত ছিলেন। ১৯৪২ খ্রিষ্টাব্দে তাঁর বাবা মার সাথে বোম্বের দাদারে একটি অ্যাপার্টমেন্টে থাকতে আরম্ভ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৪৬,    সঙ্গীত জীবন  গীতা যখন বারো বছর বয়েসী ছিলেন সেই সময় সুরকার হনুমান প্রসাদ গীতার গান শুনে মুগ্ধ হন । তিনি ১৯৪৬ খ্রিষ্টাব্দে গীতাকে ভক্ত প্রহলাদ নামের একটি চলচ্চিত্রে প্রথম গান গাওয়ার সুযোগ দেন। এই ছবিতে গীতা কোরাসে মাত্র দুই লাইন গান গেয়েছিলেন কিন্তু তার মধ্যেই তাঁর কৃতিত্ব ফুটে উঠেছিল। পরের বছরে গীতা নেপথ্য গায়িকা হিসাবে দো ভাই ছবিতে কাজ পান । এবং এই ছবিতে তাঁর গান হিন্দি ছবির জগতে গায়িকা হিসাবে তাঁকে প্রতিষ্ঠিত করে। প্রথম দিকে গীতা ভজন এবং দুঃখের গান গাওয়ার জন্য পরিচিত ছিলেন। ১৯৫১ সালে শচীন দেববর্মণের সুরে বাজি চলচ্চিত্রে তার গাওয়া গান তার সঙ্গীত জীবনে নতুন দিক আনে। তার কণ্ঠস্বরের যৌনতা এবং পাশ্চাত্য সুরে সহজে মানিয়ে নেওয়ার ক্ষমতার জন্য ১৯৫০এর দশকে লাস্যময়ী এবং ডান্স ক্লাবের গানে তাঁকে প্রথম পছন্দ করে তোলে।শচীন দেববর্মন দো ভাই ছবিতে গীতার কণ্ঠের জাদু প্রথম ফুটিয়ে তুলেছিলেন। তিনি গীতার কণ্ঠের বাঙালি টানকে সুন্দর ভাবে ব্যবহার করেছিলেন দেবদাস (১৯৫৫) এবং পেয়াসা(১৯৫৭) ছবিতে। পেয়াসা ছবিতে আজ সাজন মুঝে অঙ্গ লাগা লে বাঙালি কীর্তন গানকে গীতা সফল ভাবে হিন্দিতে গেয়েছিলেন। শচীনদেব বর্মনের সুরকার হিসাবে শুরুর দিকের গানগুলিকে গায়িকাদের ভিতরে গীতাই সবথেকে ভালভাবে গেয়েছিলেন। ও পি নাইয়ারের সুরে গীতা সব ধরনের গানেই পারদর্শিতা দেখিয়েছিলেন। তিনি এবং লতা মঙ্গেশকর ১৯৫০এর দশকে দুই প্রধান নেপথ্য সঙ্গীত গায়িকা ছিলেন। হিন্দি গান ছাড়াও গীতা দত্ত গুজরাটি ছবিতেও প্রধান নেপথ্য গায়িকা ছিলেন। তিনি গুজরাটি ভাষায় বিখ্যাত সুরকার অবিনাশ ব্যাসের সুরে বেশ কিছু গান গেয়েছিলেন। ১৯৫০ দশকের শেষ এবং ১৯৬০এর দশকের শুরুতে গীতা বেশ কিছু বিখ্যাত বাংলা গান গান। এই সময়ে বাংলা ছবি এবং সঙ্গীতের জগৎ এ স্বর্ণযুগ চলছিল । তাঁর বেশিরভাগ বাংলা গানেরই সুরকার ছিলেন হেমন্ত মুখোপাধ্যায় তবে তিনি নচিকেতা ঘোষ এবং সুধীন দাশগুপ্তের সুরেও কিছু গান গেয়েছিলেন।   কিছু মনে রাখার মত গান   শচীন দেব বর্মণের সুরে তাঁর কয়েকটি গান    মেরা সুন্দর সপনা বীত গয়া (দো ভাই - ১৯৪৭)  ও সপনেবালি রাত (পেয়ার - ১৯৫০)  তদবির সে বিগড়ি হুয়ি তকদির (বাজি - ১৯৫১)  আন মিলো  আন মিলো (দেবদাস - ১৯৫৫)  মান্না দের সাথে  আজ সাজন মুঝে অঙ্গ লাগালো (পেয়াসা - ১৯৫৭)  হাওয়া ধীরে আনা (সুজাতা - ১৯৫৯)  বক্ত নে কিয়া কেয়া হাসিন সিতম১৯৫৯)   ও পি নাইয়ারের সুরে তাঁর কয়েকটি গান    জরা সামনে আ (বাজ - ১৯৫৩)  বাবুজি ধীরে চলনা (আর পার - ১৯৫৪)  থান্ডি হাওয়া কালি ঘটা (মিস্টার অ্যান্ড মিসেস ফিফটি ফাইভ - ১৯৫৫)  জব বাদল লেহরায়া (ছুমন্তর - ১৯৫৬)  মেরে জিন্দেগী কে হামসফর (শ্রীমতি চারশোবিশ - ১৯৫৬)  চোর লুটেরে ডাকু (উস্তাদ - ১৯৫৭)  মেরা নাম চিন চিন চু (হাওড়া ব্রিজ - ১৯৫৮)  ক্যায়সা জাদু বালাম তুনে দারা (টুয়েলভ ও ক্লক - ১৯৫৮)  হেমন্ত মুখোপাধ্যায়ের সুরে তার কয়েকটি গান   পিয়া অ্যায়সা জিয়ো (১৯৬১)  না যাও সাইয়া (১৯৬১)   কিছু মনে রাখার মত বাংলা গান    নিশি রাত বাঁকা চাঁদ আকাশে (পৃথিবী আমারে চায়, ১৯৫৭)  তুমি যে আমার ( হারানো সুর ১৯৫৮ সঙ্গীত হেমন্ত মুখোপাধ্যায়)  ওগো সুন্দর জানো নাকি (ইন্দ্রানী ১৯৫৮)  এই মায়াবী তিথি (সোনার হরিণ ১৯৫৯)  তোমার দুটি চোখে (সোনার হরিণ ১৯৫৯)  এই সুন্দর স্বর্ণালী সন্ধ্যায় (হসপিটাল ১৯৬০)  আমি শুনেছি তোমারি গান (স্বরলিপি১৯৬১)  আমি নতুন স্বপন দেখি (স্বরলিপি ১৯৬১)  জাদু ভরা ঐ বাঁশি (সাথীহারা ১৯৬১)  বাঁশি বুঝি সেই সুরে (সাথীহারা ১৯৬১)  মৃত্যু তিনি লিভার সিরোসিস রোগে আক্রান্ত হয়ে ১৯৭২ সালে ২০ জুলাই বোম্বেতে মৃত্যুবরণ করেন।   তথ্যসূত্র    বহিঃসংযোগ    গীতা দত্তের জীবনী   ইন্টারনেট মুভি ডেটাবেসে গীতা দত্ত  বিষয়শ্রেণী:১৯৩০-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭২-এ মৃত্যু বিষয়শ্রেণী:অসম্পূর্ণ বিষয়শ্রেণী:বাঙালি সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:মাদারীপুর জেলার ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতে অ্যালকোহলজনিত মৃত্যু বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:মাদারীপুর জেলা